CELEX: 32016R0780
Language: sk
Date: 2016-05-19 00:00:00
Title: Vykonávacie nariadenie Komisie (EÚ) 2016/780 z 19. mája 2016, ktorým sa mení nariadenie Rady (ES) č. 329/2007 o reštriktívnych opatreniach voči Kórejskej ľudovodemokratickej republike

20.5.2016   
            
            
               SK
            
            
               Úradný vestník Európskej únie
            
            
               L 131/55
            
         VYKONÁVACIE NARIADENIE KOMISIE (EÚ) 2016/780
   z 19. mája 2016,
   ktorým sa mení nariadenie Rady (ES) č. 329/2007 o reštriktívnych opatreniach voči Kórejskej ľudovodemokratickej republike
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 329/2007 z 27. marca 2007 o reštriktívnych opatreniach voči Kórejskej ľudovodemokratickej republike (1), a najmä na jeho článok 13 ods. 1 písm. e),
   keďže:
   
               (1)
            
            
               V prílohe V k nariadeniu (ES) č. 329/2007 sa uvádza zoznam osôb, subjektov a orgánov, ktoré nie sú uvedené v prílohe IV, a preto ich Rada zaradila do zoznamu a podľa daného nariadenia sa na ne vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Dňa 19. mája 2016 Rada rozhodla o pridaní 18 fyzických osôb a 1 subjektu do zoznamu osôb a subjektov, na ktoré sa vzťahujú reštriktívne opatrenia. Aktualizované boli takisto záznamy o 2 osobách. Príloha V by sa preto mala zodpovedajúcim spôsobom zmeniť.
            
         
               (3)
            
            
               S cieľom zabezpečiť, aby boli opatrenia stanovené v tomto nariadení účinné, musí toto nariadenie nadobudnúť účinnosť okamžite,
            
         PRIJALA TOTO NARIADENIE:
   Článok 1
   Príloha V k nariadeniu (ES) č. 329/2007 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. mája 2016
      
         
            Za Komisiu
         
         
            v mene predsedu
         
         
            riaditeľ Útvaru pre nástroje zahraničnej politiky
         
      
   
   
      (1)  Ú. v. EÚ L 88, 29.3.2007, s. 1.
   
      PRÍLOHA
      Príloha V k nariadeniu (ES) č. 329/2007 sa mení takto:
      
                  1.
               
               
                  Pod nadpis „Fyzické osoby uvedené v článku 6 ods. 2 písm. a)“ sa dopĺňajú tieto záznamy:
                  
                              „15.
                           
                           
                              CHOE Kyong-song
                           
                           
                               
                           
                           
                              Generálplukovník v armáde KĽDR. Bývalý člen Ústrednej vojenskej komisie Kórejskej strany pracujúcich, ktorá je hlavným orgánom pre otázky národnej obrany v KĽDR. Je zodpovedný za podporu alebo presadzovanie programov KĽDR v oblasti jadrových zbraní, balistických rakiet alebo iných zbraní hromadného ničenia.
                           
                        
                              16.
                           
                           
                              CHOE Yong-ho
                           
                           
                               
                           
                           
                              Generálplukovník v armáde KĽDR. Bývalý člen Ústrednej vojenskej komisie Kórejskej strany pracujúcich, ktorá je hlavným orgánom pre otázky národnej obrany v KĽDR. Veliteľ vzdušných síl. Je zodpovedný za podporu alebo presadzovanie programov KĽDR v oblasti jadrových zbraní, balistických rakiet alebo iných zbraní hromadného ničenia.
                           
                        
                              17.
                           
                           
                              HONG Sung Mu
                              (alias HUNG Sung Mu)
                           
                           
                              Dátum narodenia: 1.1.1942
                           
                           
                              Zástupca riaditeľa odboru pre priemysel v oblasti strelív (Munitions Industry Department, MID). Zodpovedný za vývoj programov týkajúcich sa konvenčných zbraní a rakiet vrátane balistických rakiet. Jedna z hlavných osôb zodpovedných za programy priemyselného rozvoja pre jadrové zbrane. Je zodpovedný za programy KĽDR v oblasti jadrových zbraní, balistických rakiet alebo iných zbraní hromadného ničenia.
                           
                        
                              18.
                           
                           
                              JO Chun Ryong
                              (alias CHO Chun Ryo'ng, JO Chun Ryong, JO Cho Ryong)
                           
                           
                              Dátum narodenia: 4.4.1960
                           
                           
                              Od roku 2014 predseda druhého hospodárskeho výboru (SEC), zodpovedný za riadenie závodov KĽDR na výrobu streliva. Výbor SEC bol zaradený do zoznamu na základe rezolúcie BR OSN 2270 (2016) z dôvodu zapojenia do kľúčových aspektov programu balistických rakiet KĽDR, zodpovednosti za dohľad nad výrobou balistických rakiet KĽDR a z dôvodu riadenia činností KOMID – najvýznamnejšej spoločnosti KĽDR obchodujúcej so zbraňami. Člen Národnej obrannej komisie. Podieľal sa na niekoľkých programoch v oblasti balistických rakiet. Jeden z hlavných činiteľov v zbrojnom priemysle KĽDR. Je zodpovedný za podporu a presadzovanie programov KĽDR v oblasti jadrových zbraní, balistických rakiet alebo iných zbraní hromadného ničenia.
                           
                        
                              19.
                           
                           
                              JO Kyongchol
                           
                           
                               
                           
                           
                              Generál v armáde KĽDR. Bývalý člen Ústrednej vojenskej komisie Kórejskej strany pracujúcich, ktorá je hlavným orgánom pre otázky národnej obrany v KĽDR. Riaditeľ vojenského bezpečnostného velenia. Je zodpovedný za podporu alebo presadzovanie programov KĽDR v oblasti jadrových zbraní, balistických rakiet alebo iných zbraní hromadného ničenia.
                           
                        
                              20.
                           
                           
                              KIM Chun sam
                           
                           
                               
                           
                           
                              Generálporučík, bývalý člen Ústrednej vojenskej komisie Kórejskej strany pracujúcich, ktorá je hlavným orgánom pre otázky národnej obrany v KĽDR. Riaditeľ operačného oddelenia vojenského veliteľstva armády KĽDR a prvý zástupca náčelníka vojenského veliteľstva. Je zodpovedný za podporu alebo presadzovanie programov KĽDR v oblasti jadrových zbraní, balistických rakiet alebo iných zbraní hromadného ničenia.
                           
                        
                              21.
                           
                           
                              KIM Chun sop
                           
                           
                               
                           
                           
                              Člen Národnej obrannej komisie, ktorá je hlavným orgánom pre otázky národnej obrany v KĽDR. Je zodpovedný za podporu alebo presadzovanie programov KĽDR v oblasti jadrových zbraní, balistických rakiet alebo iných zbraní hromadného ničenia.
                           
                        
                              22.
                           
                           
                              KIM Jong gak
                           
                           
                              Dátum narodenia: 20.7.1941
                              Miesto narodenia: Pchjongjang
                           
                           
                              Generálmajor v armáde KĽDR, bývalý člen Ústrednej vojenskej komisie Kórejskej strany pracujúcich, ktorá je hlavným orgánom pre otázky národnej obrany v KĽDR. Je zodpovedný za podporu alebo presadzovanie programov KĽDR v oblasti jadrových zbraní, balistických rakiet alebo iných zbraní hromadného ničenia.
                           
                        
                              23.
                           
                           
                              KIM Rak Kyom
                              (alias KIM Rak gyom)
                           
                           
                               
                           
                           
                              Armádny generál, veliteľ strategických síl (alias strategických raketových síl), ktorý teraz údajne velí štyrom strategickým a taktickým jednotkám riadených striel, vrátane brigády KN08 (ICBM). Spojené štáty americké zaradili strategické sily do zoznamu za zapojenie do činností, ktoré významne prispeli k šíreniu zbraní hromadného ničenia alebo ich nosičov. Bývalý člen Ústrednej vojenskej komisie Kórejskej strany pracujúcich, ktorá je hlavným orgánom pre otázky národnej obrany v KĽDR. Mediálne správy identifikovali KIMA ako osobu, ktorá sa v apríli 2016 zúčastnila testu ICBM s KIM Jung Unom. Je zodpovedný za podporu alebo presadzovanie programov KĽDR v oblasti jadrových zbraní, balistických rakiet alebo iných zbraní hromadného ničenia.
                           
                        
                              24.
                           
                           
                              KIM Won hong
                           
                           
                              Dátum narodenia: 7.1.1945
                              Miesto narodenia: Pchjongjang
                              Číslo cestovného pasu: 745310010
                           
                           
                              Generál, riaditeľ odboru štátnej bezpečnosti. Minister štátnej bezpečnosti. Člen Ústrednej vojenskej komisie Kórejskej strany pracujúcich a Národnej obrannej komisie, ktoré sú hlavnými orgánmi pre otázky národnej obrany v KĽDR. Je zodpovedný za podporu alebo presadzovanie programov KĽDR v oblasti jadrových zbraní, balistických rakiet alebo iných zbraní hromadného ničenia.
                           
                        
                              25.
                           
                           
                              PAK Jong chon
                           
                           
                               
                           
                           
                              Generálplukovník v armáde KĽDR, veliteľ ozbrojených síl Kórejskej ľudovej armády, náčelník štábu a zástupca riaditeľa odboru riadenia vyzbrojovania. Náčelník vojenského veliteľstva a riaditeľ oddelenia velenia delostrelectva. Bývalý člen Ústrednej vojenskej komisie Kórejskej strany pracujúcich, ktorá je hlavným orgánom pre otázky národnej obrany v KĽDR. Je zodpovedný za podporu alebo presadzovanie programov KĽDR v oblasti jadrových zbraní, balistických rakiet alebo iných zbraní hromadného ničenia.
                           
                        
                              26.
                           
                           
                              RI Jong su
                           
                           
                               
                           
                           
                              Viceadmirál. Bývalý člen Ústrednej vojenskej komisie Kórejskej strany pracujúcich, ktorá je hlavným orgánom pre otázky národnej obrany v KĽDR. Hlavný veliteľ kórejského námorníctva, ktoré je zapojené do vývoja programov v oblasti balistických rakiet a rozvoja jadrových kapacít námorných síl KĽDR. Je zodpovedný za podporu alebo presadzovanie programov KĽDR v oblasti jadrových zbraní, balistických rakiet alebo iných zbraní hromadného ničenia.
                           
                        
                              27.
                           
                           
                              SON Chol ju
                           
                           
                               
                           
                           
                              Generálplukovník ozbrojených síl Kórejskej ľudovej armády a politický riaditeľ vzdušných a protivzdušných síl, ktorý dohliada na vývoj modernizovaných protilietadlových rakiet. Je zodpovedný za podporu alebo presadzovanie programov KĽDR v oblasti jadrových zbraní, balistických rakiet alebo iných zbraní hromadného ničenia.
                           
                        
                              28.
                           
                           
                              YUN Jong rin
                           
                           
                               
                           
                           
                              Viceadmirál, bývalý člen Ústrednej vojenskej komisie Kórejskej strany pracujúcich a člen Národnej obrannej komisie, ktoré sú hlavnými orgánmi pre otázky národnej obrany v KĽDR. Je zodpovedný za podporu alebo presadzovanie programov KĽDR v oblasti jadrových zbraní, balistických rakiet alebo iných zbraní hromadného ničenia.
                           
                        
                              29.
                           
                           
                              PAK Yong sik
                           
                           
                               
                           
                           
                              Armádny generál, člen odboru štátnej bezpečnosti, minister obrany. Člen Ústrednej vojenskej komisie Kórejskej strany pracujúcich a Národnej obrannej komisie, ktoré sú hlavnými orgánmi pre otázky národnej obrany v KĽDR. Bol prítomný pri testovaní balistických rakiet v marci 2016. Je zodpovedný za podporu alebo presadzovanie programov KĽDR v oblasti jadrových zbraní, balistických rakiet alebo iných zbraní hromadného ničenia.
                           
                        
                              30.
                           
                           
                              HONG Yong Chil
                           
                           
                               
                           
                           
                              Zástupca riaditeľa odboru pre priemysel v oblasti strelív (Munitions Industry Department, MID). Odbor pre priemysel v oblasti strelív – zaradený do zoznamu BR OSN 2. marca 2016 – je zapojený do kľúčových aspektov programu balistických rakiet KĽDR. Odbor MID je zodpovedný za dohľad nad rozvojom programu v oblasti balistických rakiet KĽDR vrátane programu Taepo Dong 2, programu na výrobu jadrových zbraní a programov výskumu a vývoja. Odboru podlieha Druhý hospodársky výbor a Druhá akadémia prírodných vied – takisto zaradené do zoznamu v auguste 2010. Odbor v poslednom období pracoval na vývoji pozemnej mobilnej medzikontinentálnej balistickej rakety KN08. HONG sprevádzal KIM Jong Una na viacerých podujatiach súvisiacich s vývojom programov KĽDR v oblasti jadrových zbraní a balistických rakiet a je považovaný za dôležitého aktéra v súvislosti s jadrovým testom KĽDR uskutočneným 6. januára 2016. Zástupca riaditeľa ústredného výboru Kórejskej strany pracujúcich. Je zodpovedný za podporu alebo presadzovanie programov KĽDR v oblasti jadrových zbraní, balistických rakiet alebo iných zbraní hromadného ničenia.
                           
                        
                              31.
                           
                           
                              RI Hak Chol
                              (alias RI Hak Chul, RI Hak Cheol)
                           
                           
                              Dátum narodenia: 19.1.1963 alebo 8.5.1966
                              Čísla cestovných pasov: 381320634, PS 563410163
                           
                           
                              Predseda spoločnosti Green Pine Associated Corporation (‚Green Pine‘). Podľa sankčného výboru OSN prevzala spoločnosť Green Pine veľa činností spoločnosti Korea Mining Development Trading Corporation (KOMID). Spoločnosť KOMID, ktorú výbor zaradil do zoznamu v apríli 2009, je najvýznamnejšou spoločnosťou KĽDR obchodujúcou so zbraňami a hlavným vývozcom tovarov a zariadení súvisiacich s balistickými raketami a konvenčnými zbraňami. Spoločnosť Green Pine je zodpovedná aj za približne polovicu vývozu zbraní a súvisiaceho materiálu KĽDR. Na spoločnosť Green Pine sa majú vzťahovať sankcie z dôvodu vývozu zbraní alebo súvisiaceho materiálu zo Severnej Kórey. Spoločnosť Green Pine sa špecializuje na výrobu vojenských námorných plavidiel a výzbroje, akými sú ponorky, vojenské lode a raketové systémy, a vyvážala torpéda a poskytovala technickú pomoc iránskym spoločnostiam v oblasti obrany. Spoločnosť Green Pine bola zaradená do zoznamu Bezpečnostnej rady Organizácie Spojených národov.
                           
                        
                              32.
                           
                           
                              YUN Chang Hyok
                           
                           
                              Dátum narodenia: 9.8.1965
                           
                           
                              Zástupca riaditeľa satelitného riadiaceho centra Národnej správy rozvoja kozmického sektora (National Aerospace Development Administration, NADA). NADA podlieha sankciám na základe rezolúcie BR OSN 2270 (2016) z dôvodu zapojenia do rozvoja vesmírnej vedy a technológie, vrátane vypúšťania satelitov a nosných rakiet. V rezolúcii BR OSN 2270 (2016) sa odsúdilo vypustenie satelitu 7. februára 2016 za používanie technológie balistických rakiet a za vážne porušenie rezolúcií 1718 (2006), 1874 (2009), 2087 (2013) a 2094 (2013). Je zodpovedný za podporu alebo presadzovanie programov KĽDR v oblasti jadrových zbraní, balistických rakiet alebo iných zbraní hromadného ničenia.“
                           
                        
            
                  2.
               
               
                  Pod nadpis „Právnické osoby, subjekty a orgány uvedené v článku 6 ods. 2 písm. a)“ sa dopĺňa tento záznam:
                  
                              „17.
                           
                           
                              Strategické raketové sily
                           
                           
                               
                           
                           
                              V rámci národných ozbrojených síl KĽDR je tento subjekt zapojený do vývoja a operačného vykonávania programov v oblasti balistických rakiet alebo iných zbraní hromadného ničenia.“
                           
                        
            
                  3.
               
               
                  Pod nadpisom „Fyzické osoby uvedené v článku 6 ods. 2 písm. a)“ sa nahrádzajú tieto záznamy:
                  
                              „3
                           
                           
                              CHU Kyu Chang
                              (alias JU Kyu Chang)
                           
                           
                              Dátum narodenia: 25.11.1928
                              Miesto narodenia: South Hamgyo'ng Province
                           
                           
                              Člen Národnej obrannej komisie, ktorá je hlavným orgánom pre otázky národnej obrany v KĽDR. Bývalý riaditeľ odboru pre strelivá ústredného výboru Kórejskej strany pracujúcich. Je zodpovedný za podporu alebo presadzovanie programov KĽDR v oblasti jadrových zbraní, balistických rakiet alebo iných zbraní hromadného ničenia.“
                           
                        
                              „9.
                           
                           
                              PAEK Se bong
                           
                           
                              Rok narodenia: 1946
                           
                           
                              Bývalý predseda druhého hospodárskeho výboru (zodpovedného za balistický program) ústredného výboru Kórejskej strany pracujúcich. Člen Národnej obrannej komisie.“